Szeptember 7.

Névnapok: Regina + Admira, Begónia, Dumáta, Dusán, Dusánka, István, Ivor, Kósa, Lél, Mábel, Mabella, Márkus, Menyhért, Pszihé, Rea, Rege, Stefán

Események 
 1566 – A Szigetvár török ostromában a döntő rohamok napja. Másnapra a vár tarthatatlan helyzetbe jut, Zrínyi Miklós horvát bán maradék katonái élén kirohanva, a védők nagy részével együtt hősi halál hal.
 1619 – A Kassai vértanúk kivégzése.
 1706 – Spanyol örökösödési háború: A torinói csatában Savoyai Jenő császári, porosz és savoyai csapatai visszavonulásra késztetik a francia királyi hadsereget.
 1812 – A borogyinói csata: Moszkva előtt 110 km-re. I. Napóleon francia császár a csatát követően, szeptember 14-én elfoglalja Moszkvát.
 1822 – Brazília függetlenné válik Portugáliától
 1860 – Giuseppe Garibaldi csapatai bevonulnak Nápolyba, megdöntik a Két Szicília Királyságát.
 1888 – Edith Eleanor McLean az első csecsemő, akit inkubátorba helyeznek születése után.
 1901 – Véget ér a bokszerlázadás Kínában, aláírják a Pekingi Egyezményt.
 1901 – Budapesten, a Kertész utcában megnyílik a Fészek klub, Magyarország és Európa egyik legjellegzetesebb művészklubja.
 1916 – Brassó román kézre kerül, a következő napokban a román csapatok Petrozsényig hatolnak.
 1936 – Az utolsó ismert erszényesfarkas (Benjamin) elpusztul a Hobart-i állatkertben (Hobart Zoo), ezzel kihalnak az erszényesfarkasok.
 1940 – A német légierő (Luftwaffe) először bombázza Londont.
 1941 – Szegeden elkezdődik a honvéd téri református templom építése.
 1944 – Románia hivatalosan hadat üzen Magyarországnak.
 1950 – A kommunista kormányzat feloszlatja a szerzetesrendeket Magyarországon, négy kivétellel (bencés, ferences, piarista, iskolanővérek).
 1953 – Nyikita Szergejevics Hruscsov lesz a Szovjetunió Kommunista Pártjának főtitkára.
 1970 – Háborúellenes nagygyűlés Valley Forge-ban (Pennsylvania), John Kerry, Jane Fonda és Donald Sutherland részvételével.
 1970 – Varahagiri Venkata Giri, India köztársasági elnöke rendeletet ad ki, melyben megfosztja kiváltságaiktól a maharadzsákat.
 1977 – Szerződés Panama és az Amerikai Egyesült Államok között, melynek értelmében a Panama-csatorna feletti ellenőrzést az USA gyakorolhatja a 20. század végéig.
 1977 – Etiópia megszakítja a diplomáciai kapcsolatokat Szomáliával.
 1986 – Augusto Pinochet túléli az első, ellene irányuló gerillatámadást.
 1986 – Dél-Afrikában Desmond Tutu püspök lesz az anglikán egyház első színes bőrű vezetője.
 1988 – A magyar kormány nyilatkozata szerint a jelenlegi helyzetben meg kell építeni a bős–nagymarosi vízlépcsőt, de ha egy esetleges népszavazás másképpen dönt, a Minisztertanács aláveti magát a döntésnek.
 1990 – A júliusban feloszlatott koszovói tartományi parlament albán képviselői elfogadják Koszovó alkotmányát, amely Koszovót független köztársaságként nevezi meg.
 1994 – Újraindul a Pester Lloyd.
 1996 – Magyarországi útja során II. János Pál pápa Győrbe és Pannonhalmára látogat.
 2011 – Jaroszlavli légi katasztrófa. A balesetben a Kontinentális Jégkorong Ligaban részt vevő Lokomotyiv Jaroszlavl az edzőit és minden felnőtt játékosát elvesztette.
 2023 – Nevét megőrizve, Második Reformkor (2RK) néven párttá alakul Vona Gábor korábbi Jobbik-elnök alapítványa.

Sportesemények 
Formula–1
 1952 –  olasz nagydíj, Monza - Győztes:  Alberto Ascari (Ferrari)
 1958 –  olasz nagydíj, Monza - Győztes:  Tony Brooks (Vanwall)
 1969 –  olasz nagydíj, Monza - Győztes:  Jackie Stewart (Matra Ford Cosworth)
 1975 –  olasz nagydíj, Monza - Győztes:  Clay Regazzoni (Ferrari)
 1986 –  olasz nagydíj, Monza - Győztes:  Nelson Piquet (Williams Honda)
 1997 –  olasz nagydíj, Monza - Győztes:  David Coulthard (McLaren Mercedes)
 2008 –  belga nagydíj, Spa Francorchamps - Győztes:  Felipe Massa (Ferrari)
 2014 –  olasz nagydíj, Monza - Győztes:  Lewis Hamilton (Mercedes)

Labdarúgás
 2014 – Magyarország–Észak-Írország 2016-os labdarúgó-Európa-bajnokság selejtezőmérkőzés (889. hivatalos mérkőzés), Budapest, Groupama Aréna
 2015 – Észak-Írország–Magyarország 2016-os labdarúgó-Európa-bajnokság selejtezőmérkőzés (898. hivatalos mérkőzés), Belfast, Windsor Park
 2023 – Szerbia–Magyarország, 2024-es Európa-bajnoki selejtező mérkőzés (981. hivatalos mérkőzés), Belgrád, Rajko Mitić Stadion

Születések 
 1524 – Thomas Erastus svájci német orvos, teológus és filozófus († 1583)
 1533 – I. Erzsébet angol királynő, Anglia és Írország uralkodója († 1603)
 1707 – Georges-Louis Leclerc de Buffon francia természettudós, író, matematikus, biológus († 1788)
 1807 – Lenkey János honvéd tábornok († 1850)
 1863 – Malatinszky Ferenc földbirtokos, politikus († 1935 után)
 1873 – Tomcsányi János magyar műfordító, publicista, tanár († 1935)
 1881 – Inántsy-Pap Elemér magyar ügyvéd, kincstári ügyész, miniszteri osztályfőnök, országgyűlési képviselő († 1964)
 1888 – Karácsony Benő erdélyi magyar író († 1944)
 1896 – Mollináry Gizella (Gebauer Gusztávné) magyar költő, író († 1978)
 1906 – Balogh Edgár Romániai magyar író, újságíró, publicista († 1996)
 1909 – Elia Kazan (született: Elia Kazanjoglou) háromszoros Oscar-díjas török származású amerikai filmrendező († 2003)
 1910 – Várszegi József olimpiai bronzérmes magyar atléta, gerelyhajító († 1977)
 1911 – Todor Zsivkov bolgár kommunista politikus, párt- és államfő († 1998)
 1912 – David Packard a Hewlett-Packard cég egyik alapítója († 1996)
 1913 – Anthony Quayle angol színész († 1989)
 1913 – Járay József operaénekes (tenor), a Világ Igaza († 1970)
 1913 – Papp Bertalan kétszeres olimpiai bajnok kardvívó († 1992)
 1914 – James Van Allen amerikai fizikus, csillagász, űrkutató († 2006)
 1917 – John Cornforth Nobel-díjas ausztrál-brit kémikus († 2013)
 1923 – Peter Lawford angol születésű amerikai színész († 1984)
 1929 – John Milford amerikai színész („Jesse James legendája”) († 2000)
 1930 – I. Balduin, Belgium ötödik királya († 1993)
 1932 – Malcolm Bradbury brit író († 2000)
 1934 – Bitó László orvoskutató, magyar író († 2021)
 1936 – Brian Hart (Brian Roger Hart) brit autóversenyző († 2014)
 1936 – Buddy Holly, (er. neve Charles Hardin Holley) rock'n'roll énekes („Peggy Sue”) († 1959)
 1939 – Vásárhelyi Géza magyar költő († 1988)
 1941 – Mezey György magyar labdarúgó, szövetségi kapitány
 1941 – Surján László magyar orvos, politikus
 1943 – Gloria Gaynor (er. Gloria Fowles) amerikai énekesnő
 1952 – Szűcs Márta Liszt Ferenc-díjas magyar opera-énekesnő
 1961 – Szájer József magyar jogász, politikus
 1969 – Bacsa Ildikó magyar színésznő
 1973 – Fullajtár Andrea Jászai Mari-díjas magyar színésznő
 1977 – Lengyel Tamás Jászai Mari-díjas magyar színész
 1980 – Raj Bhavsar, amerikai tornász
 1981 – Szőcs Petra költő, filmrendező
 1982 – Szász Emese olimpiai bajnok magyar vívó
 1983 – Annette Dytrt német műkorcsolyázó
 1984 – Vera Igorevna Zvonarjova háromszoros Grand Slam győztes orosz teniszezőnő
 1987 – Kerényi Gábor magyar labdarúgó, védő
 1987 – Carolina Colorado kolumbiai úszónő
 1988 – Kevin Love amerikai olimpiai-, és világbajnok kosárlabdázó
 2002 – Li Kung-csao kínai rövidpályás gyorskorcsolyázó, ifjúsági olimpikon

Halálozások 
 1566 – Zrínyi Miklós horvát bán, Szigetvár védője (* 1508 körül)
 1833 – Görög Demeter magyar író, kultúrpolitikus, akadémikus (* 1760)
 1875 – Szelestey László magyar költő (* 1821)
 1918 – Andorffy Mária magyar költő, regényíró (* 1896)
 1936 – Grossmann Marcell magyar matematikus (* 1878)
 1941 – Vajda Lajos magyar festőművész (* 1908)
 1946 – Góth Sándor magyar színész, rendező, műfordító, színészpedagógus (* 1869)
 1952 – Marek József állatorvos, az MTA tagja, a magyar állatorvos-tudomány kiemelkedő alakja (* 1868)
 1956 – Sergio Sighinolfi olasz autóversenyző (* 1925)
 1960 – Wilhelm Pieck kommunista politikus, a Német Demokratikus Köztársaság elnöke (* 1876)
 1962 – Josikava Eidzsi japán író (* 1892)
 1971 – Spring Byington amerikai színésznő (* 1886)
 1976 – Kéthly Anna magyar szociáldemokrata politikus (* 1889)
 1985 – Pólya György magyar matematikus (* 1887)
 1986 – Csorvássy István erdélyi magyar szobrász, fafaragó művész, román állami díjas (* 1912)
 1990 – Bencze Ferenc Balázs Béla-díjas magyar színész (* 1924)
 1990 – Alan John Percivale Taylor brit történész (* 1906)
 1993 – Zsiborás Gábor magyar válogatott labdarúgó kapus (* 1957)
 1994 – Terence Young brit filmrendező (James Bond-filmek, Thunderball) (* 1915)
 1998 – Fáy László magyar színész, a Győri Nemzeti Színház Örökös Tagja (* 1919)
 2007 – Csernus Tibor magyar festőművész (* 1927)
 2011 
 Artyom Nyikolajevics Jarcsuk orosz jégkorongozó (* 1990)
 Nyikita Szergejevics Kljukin orosz jégkorongozó (* 1989)
 Andrej Anatoljevics Kirjuhin orosz jégkorongozó (* 1987)
 Alekszandr Igorevics Kaljanyin orosz jégkorongozó (* 1987)
 Marat Natfulovics Kalimulin orosz jégkorongozó (* 1988)
 Gennagyij Sztanyiszlavovics Csurilov orosz jégkorongozó (* 1987)
 Vitalij Szergejevics Anyikejenko orosz-ukrán jégkorongozó (* 1987)
 Ivan Leonyidovics Tkacsenko orosz jégkorongozó (* 1979)
 Josef Vašíček cseh jégkorongozó (* 1980)
 Karel Rachůnek cseh jégkorongozó (* 1979)
 Pavol Demitra szlovák jégkorongozó (* 1974)
 Jan Marek cseh jégkorongozó (* 1979)
 Mihail Jurjevics Balangyin orosz jégkorongozó (* 1980)
 Robert Dietrich német jégkorongozó (* 1986)
 Stefan Liv svéd jégkorongozó (* 1980)
 Szjargej Igaravics Asztapcsuk fehérorosz jégkorongozó (* 1990)
 Ruszlan Albertavics Szalej fehérorosz jégkorongozó (* 1974)
 Makszim Alekszejevics Suvalov orosz jégkorongozó (* 1993)
 Kārlis Skrastiņš lett jégkorongozó (* 1974)
 Pavel Szergejevics Sznurnyicin orosz jégkorongozó (* 1992)
 Danyiil Jevgenovics Szobcsenko orosz-ukrán jégkorongozó (* 1991)
 Pavel Szergejevics Trahanov orosz jégkorongozó (* 1978)
 Jurij Olegovics Uricsev orosz jégkorongozó (* 1991)
 Alekszandr Szergejevics Vaszjunov orosz jégkorongozó (* 1988)
 Olekszandr Jevgenovics Vjuhin orosz-ukrán jégkorongozó (* 1973)
 Brad McCrimmon kanadai jégkorongozó, edző (* 1959)
 Alekszandr Georgijevics Karpovcev szovjet-orosz jégkorongozó (* 1970)
 Igor Boriszovics Koroljov szovjet-orosz jégkorongozó (* 1970)
 Nyikolaj Ivanovics Krivonosov fehérorosz jégkorongozó, fizikai edző (* 1980)
 Vlagyimir Leonyidovics Piszkunov orosz jégkorongozó, rendszergazda (* 1958)
 2013 – Karai József Erkel Ferenc-díjas zeneszerző, karnagy (* 1927)
 2013 – Miklós Tibor magyar író, műfordító, dalszövegíró, rendező, színházvezető. (* 1947)

Nemzeti ünnepek, emléknapok, világnapok 
 Brazília nemzeti ünnepe
 Mozambik: a Győzelem napja

Jegyzetek 

Szeptember 07.